«Жаһандық әлемдегі заманауи қазақстандық мәдениет» атты Қазақстанның мәдениеті және әдебиеті Халықаралық форумы | Блогтар | Әдебиет порталы
"«Жаһандық әлемдегі заманауи қазақстандық мәдениет» атты Қазақстанның мәдениеті және әдебиеті Халықаралық форумы | Блогтар | Әдебиет порталы"|"https://adebiportal.kz/kz/blogs/view/zahandyq-alemdegi-zamanaui-qazaqstandyq-madeniet-atty-qazaqstannyn-madenieti-zane-adebieti-xalyqaralyq-forumy__3314"
TITLE: «Жаһандық әлемдегі заманауи қазақстандық мәдениет» атты Қазақстанның мәдениеті және әдебиеті Халықаралық форумы | Блогтар | Әдебиет порталы
URL: https://adebiportal.kz/kz/blogs/view/zahandyq-alemdegi-zamanaui-qazaqstandyq-madeniet-atty-qazaqstannyn-madenieti-zane-adebieti-xalyqaralyq-forumy__3314
META: "«Жаһандық әлемдегі заманауи қазақстандық мәдениет» атты Қазақстанның мәдениеті және әдебиеті Халықаралық форумы | Блогтар | Әдебиет порталы"|"https://adebiportal.kz/kz/blogs/view/zahandyq-alemdegi-zamanaui-qazaqstandyq-madeniet-atty-qazaqstannyn-madenieti-zane-adebieti-xalyqaralyq-forumy__3314"
TOTAL WORDS: 306
TEXT: ҚР Мәдениет және спорт министрлігінің баспасөз орталығында ҚР Ұлттық академиялық кітапханасының баспасөз конференциясы өтті. Астананың 20 жылдық мерейтойы аясында ҚР Мәдениет және спорт министрлігінің ұйымдастыруымен және Қазақстан Жазушылар Одағымен бірлесіп ҚР Ұлттық академиялық кітапханасы «Жаһандық әлемдегі заманауи қазақстандық мәдениет» атты Қазақстанның мәдениеті және әдебиеті Халықаралық форумын өткізді. Бүгінгі брифинг осы форум аясында өткен іс-шаралар жөнінде болды. Үмітхан Мұңалбаева: Ұлықбек Есдәулет: Брифингке педагогика ғылымдарының докторы, профессор ҚР Ұлттық академиялық кітапханасының басшысы Үмітхан Мұңалбаева, ақын, ҚР Жазушылар Одағының төрағасы, Қырғызстан Жазушылар Одағының құрметті мүшесі және Түркі әлемінің Халықаралық поэзия академиясының мүшесі Ұлықбек Есдәулет, жазушы, публицист Л. Гумилев атындағы Еуразия ұлттық университетінің телерадио және қоғаммен байланыс бөлімінің жетекшісі, Қазақстанның еңбек сіңірген қайраткері Ғаділбек Шалахметов, ақын, жазушы, драматург, ақын-импровизатор, жырау, манасшы, режиссер, КСРО Жазушылар және Қазақстан Жазушылар одағының мүшесі, халықаралық ақын-импровизатор және жыршы-термеші Халықаралық одағының мүшесі, Қазақстанның еңбек сіңірген қайраткері, Қырғызстанның А. Малдыбаев атындағы Халықаралық сыйлықтың лауреаты Баянғали Әлімжанов, ақын, Қазақстанның еңбек сіңірген қайраткері, Халықаралық «Алаш» сыйлығының лауреаты Несіпбек Айт, жазушы, прозашы, баспагер, журналист. Қазақстан Республикасының Мемлекеттік сыйлығының лауреаты Әлібек Асқаров қатысты. Баянғали Әлімжан: Несіпбек Айт: Форум аясында Қазақстандық авторлар: Сәуле Досжанованың «Өгей жүрек» кітабының неміс тіліндегі, Баянғали Әлімжанның «Доброжелательный Аскар» және «Сказ 100-летнего степняка» кітаптарының тұсаукесері өтті. Сонымен қатар, «Мәдениет және өнер» фотокөрмесі және Берлиннің Ұлттық кітапханасында «Қазақстан әдебиеті мен мәдениетінің» орталығы ашылды. Орталықтың ашылуына ҚР Президенті Нұрсұлтан Әбішұлы Назарбаевтың, соның ішінде, Елбасының әлемдік саяси аренадағы орны мен рөліне арналған кітаптары және қазақ, орыс, ағылшын тілдеріндегі қазақстандық авторлардың кітаптары ұсынылды. Форумның мақсаты – қазақстандық мәдениеттің әлемдік мәдени кеңістікке интеграциялануы болып табылады. Аталмыш форумдар Сеул, Лондон және Берлин қалаларында ұйымдастырылды. Айта кетейік, іс-шаралар аясында әдебиет, мәдени алмасу мен ынтымақтастық саласындағы соңғы үрдістерді түсіну, мәдениет пен өнер саласындағы мамандардың ұлттық идеясы шеңберіндегі күш-жігерін біріктіру үшін көпфункционалды жұмыстар атқарылды. Іс-шаралар жоғары деңгейде өткізілді, сонымен қатар, өзара әріптестік аясында шығармашылық және ғылыми интеллигенция өкілдері үшін қолайлы жағдайлар жасау арқылы шетел әріптестерінің қызығушылығын тудырды
